Brand lê ANC-kantoor in Vaaldriehoek in puin | Maroela Media
Die ANC se Sedibeng-streekkantoor in Vereeniging in ligte laaie. Foto: ANA
Die ANC beskuldig "onbekende brandstigters" daarvan dat hulle sy streekskantoor in Vereeniging aan die brand gesteek het.
"Die ANC in Gauteng veroordeel die misdadige optrede van onbekende brandstigters wat ons Sedibeng-streekskantoor vroeg [Maandagoggend] aan die brand gesteek het ten sterkste," sê Tasneem Motara, woordvoerder van die party se provinsiale uitvoerende komitee.
Sy sê die opsigter, wat tydens die voorval op die perseel was, het vertel hy is wakker gemaak deur die geluid van ruite wat breek. "Toe hy hom weer kom kry," sê Motara, "is die gebou aan die brand gesteek. Hy het ongedeerd daarvan afgekom."
Die ANC het 'n klag van brandstigting by die polisie in Vereeniging ingedien. "Die vernietiging van ons kantoor kom neer op 'n aanval op die mense van Sedibeng," sê die party, "en dis 'n lafhartige daad deur mense wat geweld en dreigemente wil gebruik om die ANC se werk in die streek te ondermyn."
Tot dusver is geen beserings aangemeld nie.
Niemand is nog in hegtenis geneem nie, sê kapt. Kay Makhubele, Gautengse polisiewoordvoerder. "Tot dusver is geen beserings aangemeld nie. Die oorsaak van die brand sal later aan die lig kom."
Die ANC se Sedibeng-streek gaan gebuk onder 'n leierstryd vandat die streeks- uitvoerende komitee verlede jaar ontbind is. Ontevredenheid heers ook oor die aanstelling van die nuwe burgemeester, Gift Moerane. Volgens sommige ANC-lede is hy nie meer 'n aktiewe lid van die party nie.
Die Vroueliga het aan die party se streekstrukture geskryf om hulle in kennis te stel van 'n betoging voor Luthuli-huis oor die aangeleentheid wat hulle vir Maandag beplan.
ANC brandstigting Vereeniging
EFF vra swaar vonnis vir Coligny-moordbeskuldigdes
En nou dat die waarheid bietjie nader aan die ANC kom, nou veroordeel hulle dit en open sake.
Hulle het in die 80's mense aangemoedig om regerings geboue en skole aan die brand te steek, en dit gebeur daagliks nog onder die term diens lewering betogings.
Dit is die norm in hierdie piesang republiek. As jy nie saamstem nie dan vernietig jy. Diesefde wat dit gepropageer het staan nou ook aan die ontvang kant van hierdie siek propaganda
Net 'n variasie van Onteiening sonder Vergoeding. Nou het niemand iets nie. Dit raak lastig as iets wat ANC beleid is (brandstigting) jou self begin byt.